Nusa Alor

Nusa Alor inggih punika nusa utawi pulo sané magenah ring sisi pinih kangin Kepulauan Nusa Tenggara. Jimbar wewidangan nusa puniki sawetara 2.119 km² inggian genah pinih tegehnyané wénten ring 1.839 m. Nusa puniki kawatesin olih Laut Flores miwah Laut Banda ring sisi kalér, Selat Ombai ring sisi kelod (pinaka selat sané masahang sareng Nusa Timor), miwah Selat Pantar ring sisi kauh (pinaka selat sané masahang sareng Pulo Pantar). Nusa Alor pinaka silih tunggil saking 92 nusa sané genahnyané pinih doh ring Indonesia santukan dahat nampek sareng Timor Leste ring sisi kelod. 

Nusa Alor manut ring administratifnyane ngranjing ring Kabupaten Aloh tur pinaka silih tunggil saking kalih pulo utama sané wénten ring Kabupaten Alor, Provinsi Nusa Tenggara Timur, Indonesia. Ring pulo puniki wénten Kota Kalabahi sané pinaka kota Kabupaten Alor.

Kabupaten Alor pinaka wewidangan kepulauan sané kawangun antuk 20 pulo. Saking 20 pulo punika wénten 9 pulo sané sampun madué krama, inggian punika Nusa Alor, Nusa Pantar, Nusa Pura, Nusa Tereweng, Nusa Ternate, Nusa Kepa, Nusa Buaya, Nusa Kangge lan Nusa Kura. 11 pulo Tiosan durung madue krama, inggian punika Nusa Sikka, Nusa Kapas, Nusa Batang, Nusa Lapang, Nusa Rusa, Nusa Kambing, Nusa Watu Manu, Nusa Batu Bawa, Nusa Batu Ille, Nusa Ikan Ruing miwah Nusa Nubu.

 Iklim lan Cuaca 
Nusa Alor magenah ring sisi kelod Khatulistiwa. Kahanan niki ngawinang Nusa Alor madué iklim Semiarid (kering). Suhu ring Nusa Alor sida 22,2 C ngantos 32,2 C. Presentase kelembaban sané pinih lembab ngantos 92%, tur sané pinih rendah 80%, sunaran matan ai sané pinih tegeh lan sor 62%.

 Transportasi 
Pamargi nuju ka Nusa Alor sida katuju ngawit saking Kupang antuk kapal feri selami 12-13 jam nuju Larantuka. Selanturnyané nglanturang pamargi nganggén kapal kayu nuju pelabuhan laut Kalabahi selami 1 jam.

 Galeri 

 Pustaka